Արարատ Ալեքսանյան

**Արարատ Գագիկի Ալեքսանյան** (փետրվար 26, 1991, Հայաստան, ք․ Վանաձոր-հուլիս 24, 2021 Հայաստան, ք․ Վանաձոր) հայ գեղանկարիչ։ Ստեղծագործել է Էքսպերիմենտալ, աբստրակտ և էքսպրեսիոնիստական ոճերով, որոնք օգնել են երիտասարդ արտիստին արտահայտել իր զգացմունքները, մտքերը և երկխոսել իր հանդիսատեսի հետ։

## Կյանք և ստեղծագործական ուղի
Արարատ Ալեքսանյանը ծնվել է 1991 թվականի փետրվարի 26-ին Վանաձորում։ Նրան անվանեցին Արարատ՝ ինչպես աստվածաշնչյան լեռը։

Նկատելով արվեստի հանդեպ նման սեր՝ ծնողները որոշեցին օգնել նրան համապատասխան կրթություն ստանալու համար։

2003 թվականին ընդունվել է Վանաձորի Ստեփան Աղաջանյանի անվան գեղարվեստի դպրոց, որը գերազանցությամբ ավարտել է 2007 թվականին։

2008-2012 թթ․ սովորել է Վանաձորի պետական համալսարանի կերպարվեստի ֆակուլտետում։ Նկարչությանը զուգընթաց սովորել է երաժշտություն և բաս կիթառ նվագել քաղաքի ռոք խմբերից մեկում։

Այնուհետև ծառայել է Հայաստանի զինված ուժերում։

Զորացրվելուց հետո վերադառնում է իր սիրելի զբաղմունքին։ Չունենալով սեփական արվեստանոց՝ նա սկսում է նկարել Վանաձորի Միքայել Թավրիզյանի անվան արվեստի պետական քոլեջի արվեստաբանության դասախոս Տիգրան Հարությունյանի արվեստանոցում։

2016 թվականին «Ընտրությունը» մշակութային ժառանգության պաշտպանության և վերաիմաստավորման ծրագրի շրջանակներում  այցելել է Մոլդովայի Քիշնև քաղաք։

2017 թվականին որոշ ժամանակ ապրել է Ռուսաստանի Դաշնության մշակութային կենտրոն Սանկտ Պետերբուրգում։

2021 թվականին ՀՀ ԿԳՄՍՆ կողմից ֆինանսավորվող «Մանկության ներկապնակ» նախագծի շրջանակներում  9-14 տարեկան երեխաների համար նկարչության դասընթաց է անցկացրել Հայաստանի Ալավերդի քաղաքում։

Արարատ Ալեքսանյանը Հայաստանի Վանաձորի Կրեոպիա  համայնքի անդամ է։

### Ընդհատված թռիչք
2021 թվականի հուլիսի 24-ի գիշերը՝ ժամը 03:00-ին, Արարատը դուրս եկավ իր արվեստանոցից որպեսզի տուն գնա։ Նա կանգնած է եղել մոտոցիկլետի մոտ, երբ հարբած վարորդը վրաերթի է ենթարկել։ Մահվան ելքով վրաերթի հեղինակը փախել է հանցագործության վայրից։

## Ցուցահանդեսներ
* 2023 թ․"Արարատ Ալեքսանյան" Լոֆթ-Վանաձոր - Հայաստան, Վանաձոր
* 2022 թ․ "Դե հաջող չեմ անըմ" / Վանաձորի կերպարվեստի թանգարան - Հայաստան, Վանաձոր
* 2016 թ․ "Անկոչ երազներ" Լոֆթ-Երևան -  Հայաստան, Երևան
* 2016 թ․ "Զրույց ստվերի հետ* / բաց երկնքի տակ - [[Հայաստան]], [[Վանաձոր]]

=== Խմբակային ցուցահանդեսներ ===
* 2023 թ․ [https://www.swissartexpo.com/ SWISSARTEXPO 2023 / SBB Eventhalle Zürich Hauptbahnhof] - [[Ցյուրիխ]], [[Շվեյցարիա|Շվեցարիա]]
* 2023 թ․ [https://redwoodartgroup.com/artexpo-new-york/ Artbox New York 2.0 / NYC Artexpo Manhattan] - [[Նյու Յորք]], [[Ամերիկայի Միացյալ Նահանգներ|ԱՄՆ]]
* 2022 թ․ [https://www.miamiandbeaches.com/event/art-basel-miami-beach/49 Miami 3.0 / Art Basel Week / Miami] -  [[Մայամի]], [[Ամերիկայի Միացյալ Նահանգներ|ԱՄՆ]]
* 2022 թ․ [https://www.artboxprojects.com/artbox-project-palma-finalisten Palma 1.0 by ArtBox Projects / Casa del Arte in Palma de Mallorca] - [[Պալմա դե Մալյորկա|Պալմա դե Մայորկա]], [[Իսպանիա]]
* 2022 թ․ [https://www.stefanneagu.com/single-post/artbox-projects-venetia-1-0 Artbox.Project Venezia 1.0, Biennale Artbox Expo / Tana Art Space, Fodamenta de la Tana 2109A] - [[Վենետիկ|Վենեցիա]], [[Իտալիա]] 
* 2022 թ․ [https://www.artboxprojects.com/artbox-project-world-2-0-finalisten ARTBOX.PROJECT WORLD 2.0 / URBANSIDE Gallery Zurich; also online at ARTSY.COM] - [[Ցյուրիխ]], [[Շվեյցարիա|Շվեցարիա]]
* 2021 թ․ [https://www.swissartexpo.com/ SWISSARTEXPO 2021 / SWISSARTEXPO Exhibition, SBB Event Hall, Zurich Main Station] - [[Ցյուրիխ]], [[Շվեյցարիա|Շվեցարիա]]
* 2017 թ․ *Բազմաշավիղ* / [[Վանաձորի կերպարվեստի թանգարան]] - [[Հայաստան]], [[Վանաձոր]]
* 2016 թ․ *Բազմաշավիղ* / [[Վանաձորի կերպարվեստի թանգարան]] - [[Հայաստան]], [[Վանաձոր]]
* 2016 թ․ "[https://www.armenpress.am/arm/news/858468/arm/ Մինասի գույներով]" միջազգային պլենեռ  - [[Հայաստան]], [[Գյումրի]] 
* 2015 թ․ "[https://hgpa-gyumri.blogspot.com/2015/08/blog-post_10.html Մինասի գույներով]" միջազգային պլենեռ  - [[Հայաստան]], [[Գյումրի]] 
* 2009 թ․ *Ցեղասպանություն'' / սուրբ Գրիքոր Նարեկացի ցուցասրահ - Հայաստան, Վանաձոր

#### Կարծիքներ
Նկարիչ, քանդակագործ Սարգիս Ղարիբյանը (Սևո) նշում է.«Շատ հետաքրքիր նկարներ կան։ Կարծում եմ, որ ես կարող էի դրանք ավելի ճշգրիտ գնահատել ցերեկային լույսի ներքո, թեև նկարները լուսնի լույսի ներքո ցուցադրելը հիանալի գաղափար է։ Ողջունելի է, որ մեր օրերում երիտասարդները չեն սպասում, որ ինչ-որ մեկը նախաձեռնող լինի։ Նրանք ներկայանում են իրենց հետաքրքիր գաղափարներով»։«Զրույց ստվերի հետ» ցուցահանդես, 2016 թ.

Արմինե Վարդանյանն իր սերնդի արվեստագետների մոտ նման մտքեր չի հիշում.«Ֆանտաստիկ գաղափար։ Ինձ շատ է ոգեշնչում այսօրվա երիտասարդ արվեստագետների ոգևորությունը, ինչպես նաև այս նկարչի տաղանդն ու անհատականությունը։ Վանաձորի պատկերարվեստն ապագա ունի».«Զրույց ստվերի հետ» ցուցահանդես, 2016թ.

## Ստեղծագործություններ
ձախից|մինի|279x279փքս|№5, Կտավ, յուղաներկ 150х150 սմ, 2018 թ.
մինի|Ինքը, կտավ, յուղաներկ 30х30 սմ, 2013 թ.
կենտրոն|մինի|244x244փքս|Ինքնադիմանկար, կտավ յուղաներկ100х80 սմ, 2014 թ.

## Արվեստանոց
կենտրոն|մինի|360x360փքս|Արվեստանոց․ ինտերիեր, 2021թ․
կենտրոն|մինի|363x363փքս|Արվեստանոց․ ինտերիեր 2, 2021թ

## Ծանոթագրություններ